**Zápisnica**

**z vyhodnotenia osobitného ponukového konania**

**na predaj nehnuteľnosti nachádzajúcej sa v obci Borovce, kat. územie Borovce**

konaného dňa 25.04.2025 o 10.00 hod.

v sídle Národného poľnohospodárskeho a potravinárskeho centra

(zápisnica je súčasne prezenčnou listinou)

**Prítomní:**

Ing. Marián Ment – predseda komisie

Mgr. Michaela Mikláš – člen komisie

Ing. Lucia Korgová – člen komisie

**Komisia konštatuje:**

Národné poľnohospodárske a potravinárske centrum ako správca majetku štátu v súlade s ustanoveniami § 8a a nasl. zákona č. 278/1993 Z.z. o správe majetku štátu v znení neskorších predpisov (ďalej len „Zákon o správe majetku štátu“) zverejnil dňa 31.03.2025 v Registri ponúkaného majetku štátu ([www.ropk.sk](http://www.ropk.sk)) ponuku na odpredaj majetku štátu formou osobitného ponukového konania, predmetom ktorého bol predaj nehnuteľnosti nachádzajúcej sa v okrese Piešťany, obec Borovce, katastrálne územie Borovce zapísanej**na liste vlastníctva č. 2196 ako:**

* byt č. 2 na prízemí (1.NP), vchod č. 2 v bytovom dome súp. č. 68 postavenom na parcele registra „CKN“ č. 2433
* k bytu prislúchajúci spoluvlastnícky podiel na spoločných častiach a zariadeniach domu o veľkosti 4822/24387 – ín k celku, zapísané na LV č. 2196 pre k.ú. Borovce

a k bytu prislúchajúci spoluvlastnícky podiel na pozemku zastavanom domom parc. registra „CKN“ č. 2433 - zastavané plochy a nádvoria o výmere 287 m2 o veľkosti 4822/24387 – ín k celku, zapísanému na LV č. 1191, k.ú. Borovce (ďalej len „Nehnuteľnosť“).

Začiatok lehoty na doručovanie ponúk: 01.04.2025

Koniec lehoty na doručovanie ponúk: 16.04.2025

Primeraná cena určená podľa znaleckého posudku: 4.340,- EUR

Zábezpeka vo výške: 300,- EUR

Do osobitného ponukového konania na predaj vyššie uvedenej Nehnuteľnosti bolo v lehote stanovenej na doručenie cenových ponúk t.j. do 16.04.2025 doručených celkovo 23 cenových ponúk.

V lehote na úhradu zábezpeky, t. j. do 16. 04. 2025, bolo na účet správcu majetku štátu pripísaných 23 zábezpek, z toho dve duplicitné.

Jedna zábezpeka bola na účet správcu majetku štátu pripísaná po uplynutí lehoty stanovenej na predkladanie cenových ponúk, t. j. 17.04.2025. V zmysle ustanovenia § 8aa ods. 4 písm. a) bod 2. a 3. zákona č. 278/1993 Z. z. o správe majetku štátu v znení neskorších predpisov správca majetku štátu túto zábezpeku nezaradil do ďalšieho vyhodnocovania, nakoľko bola uhradená po stanovenej lehote.

Zároveň správca majetku štátu nebude pri vyhodnocovaní osobitného ponukového konania akceptovať jednu z dvoch rovnakých cenových ponúk so zábezpekami, ktoré boli doručené duplicitne.

Osobitné ponukové konanie bolo vyhodnotené komisionálne dňa 25.04.2025, kedy boli otvorené obálky s cenovými ponukami, ku ktorým bola riadne uhradená aj požadovaná zábezpeka. Zoznam a poradie doručených cenových ponúk záujemcov boli nasledovné:

|  |  |  |
| --- | --- | --- |
| **Záujemca** | **Ponúknutá cena** | **Uhradená zábezpeka** |
| 1. Samuel Chrastina | 4.444,44 € | áno |
| 2. Lukáš Broš | 5.010,- € | áno |
| 3. Marek Lelič | 5.000,- € | áno |
| 4. Willcheck investment, s.r.o. | 5.008,-€ | áno |
| 5. Adam Sninčák | 4.701,-€ | áno |
| 6. Mária Kapustová | 11.111,- € | áno |
| 7. Juraj Švec | 7.700,- € | áno |
| 8. Jaroslav Dvořák | 6.155,- € | áno |
| 9. Naďa Vitko | **59.099,- €** | áno |
| 10. Alexandra Odzganová | 5.300,- € | áno |
| 11. Róbert Petnický | 5.500,- € | áno |
| 12. Dušan Doktorík | 5.300,- € | áno |
| 13. Ing. Juraj Dvorský | 8.300,- € | áno |
| 14. Mária Protušová | 5.150,- € | áno |
| 15. Marek Sás | 10.120,- € | áno |
| 16. Sabina Lakatošová | 6.350,- € | áno |
| 17. Mgr. Viliam Kolenčík | 5.382,10 € | áno |
| 18. Ľudmila Novacká | 5555,- € | áno |
| 19. RNDr. Silvia Kavčák, Ph.D. | 4.444,45 € | áno |
| 20. Pavol Paulovič | 5.101,- € | áno |
| 21. Mgr. Marián Havran | 12.252,- € | áno |

Nakoľko cenová ponuka záujemcu p. Naďa Vitko o kúpu Nehnuteľnosti bola najvyššia a záujemca uhradil riadne a včas požadovanú zábezpeku, predseda komisie konštatuje, že osobitné ponukové konanie bolo úspešné.

NPPC ako správca majetku štátu bude informovať o uvedenej skutočnosti záujemcu p. Naďu Vitko, ktorej bude následne zaslaná výzva na uzatvorenie kúpnej zmluvy.

V Lužiankach dňa 25.04.2025

Zapísala : Mgr. Michaela Mikláš

Ing. Marián Ment – predseda komisie ......................................................

Mgr. Michaela Mikláš – člen komisie ......................................................

Ing. Lucia Korgová – člen komisie .......................................................